
Φάλουν Ντάφα – Διαλέξεις πάνω στον Νόμο του Φο

Διδάσκοντας τον Φα στο συνέδριο της Φλόριδα των Η.Π.Α.
(29 Δεκεμβρίου, 2001, Φλόριδα, Ηνωμένες Πολιτείες)
Λι Χονγκτζί

Γεια σας, σε όλους.
Έχει περάσει καιρός. Επειδή ανταλλάσετε τις εμπειρίες καλλιέργειας σας σε αυτό το συνέδριο του Φα, επειδή η πρόοδος του Ντάφα σε γενικές γραμμές είναι πολύ καλή προς το παρόν, και επειδή οτιδήποτε κάνετε, το κάνετε με σταθερά βήματα κατά την Επανόρθωση του Φα, έτσι δεν σχεδίασα να σας μιλήσω για κάτι συγκεκριμένο. Ακόμη λιγότερο σκόπευα να διδάξω Φα που θα είναι πολύ μακριά από αυτό που κάνουμε ακριβώς τώρα. Η αιτία είναι πως όταν υπάρχει κάτι για το οποίο πρέπει να σας μιλήσω και πραγματικά σας μιλώ για αυτό, τότε αυτό ισοδυναμεί με το να σας λέω τι πρέπει να κάνετε. Αυτή τη φορά, επειδή δεν σας έχω συναντήσει για αρκετό καιρό, ήρθα να σας δω, αυτό είναι το πρώτο, και σκέφτηκα να εκμεταλλευτώ την ευκαιρία για να επισημάνω τη σημασία των πραγμάτων που κάνουμε ακριβώς τώρα, και την κατάσταση γενικά. Δεν θέλω να πω πολλά για άλλα πράγματα, επειδή εύκολα θα μπορούσε να παρεμποδίσει τη συνολική πρόοδό μας ακριβώς τώρα στην Επανόρθωση του Φα.
Κρίνοντας από την παρούσα κατάσταση, οι μαθητές μας όλοι μπορούν να καταλάβουν τον Φα μέσα από τον Φα, και σε αυτά τα δύο και πλέον χρόνια έχετε «ψηθεί», και γίνεστε όλο και πιο λογικοί, όλο και πιο ξεκάθαροι στον νου, και όλο πιο ικανοί να γνωρίζετε τον Φα· και ως μαθητές του Ντάφα, η αίσθηση του καθένα στο να είναι υπεύθυνος απέναντι στον εαυτό του, απέναντι στον Ντάφα, και απέναντι σε όλα τα όντα, έχει γίνει όλο και πιο καθαρή. Έτσι, όλοι οι μαθητές του Ντάφα έχουν μπορέσει να κάνουν ακόμη καλύτερα τη δουλειά της διευκρίνισης της αλήθειας. Σε αυτό που έχει συμβεί έχουμε επίσης δει το ακόλουθο. Κατά την περίοδο μετά τις 20 Ιουλίου του 1999, πιθανότατα κάθε μαθητής αισθάνθηκε ότι το κακό έμοιαζε να διαπερνά οτιδήποτε, να υπάρχει παντού. Όλο το πράγμα έμοιαζε να είναι έτσι όπως το είχαν πει οι προφήτες – το κακό ήρθε «σκοτεινιάζοντας τον ουρανό και σκεπάζοντας τη γη», και ήταν πραγματικά σαν να είχαν πέσει οι ουρανοί. Το κακό υπήρχε παντού. Όσο καλός κι αν ήταν ένας άνθρωπος ή κάποιο άλλο πλάσμα, πιθανότατα είχε επηρεαστεί από αυτό το κακό. Εκείνο τον καιρό μέχρι και οι μαθητές του Ντάφα σκέφτονταν ο καθένας τι σήμαινε για αυτούς: Πρέπει να καλλιεργήσω αυτόν τον Ντάφα; Είναι ο Ντάφα πραγματικά ορθός ή είναι λάθος; Τελικά, τι είδους άνθρωπος είναι ο Λι Χονγκτζί; Πολλοί μαθητές το ξεπέρασαν, έμειναν ακλόνητοι, αφού το συλλογίστηκαν. Πραγματικά αξιοσημείωτο. Μπορέσατε να προχωρήσετε μπροστά σε ένα περιβάλλον τόσο δύσκολο, και κάτω από τόσο μεγάλη πίεση να διευκρινίζετε στους ανθρώπους για το ποιοί είμαστε και να τους εξηγείτε ότι είμαστε υπό διωγμό, ότι όλα τα μέσα που χρησιμοποιούνται για να μας επιτεθούν είναι κατασκευάσματα και ψευτιές, και από τη φύση τους εντελώς συκοφαντικά, και ότι αυτή είναι η πιο σατανική καταδίωξη. Έτσι όταν οι άνθρωποι στον κόσμο μάθανε την αλήθεια για την καταδίωξη σοκαρίστηκαν. 
Επειδή το κακό ήρθε σκοτεινιάζοντας τον ουρανό και σκεπάζοντας τη γη, έκανε το καθήκον μας της διευκρίνισης της αλήθειας τρομερά δύσκολο, και φαινόταν ότι οι άνθρωποι δεν άκουγαν. Στην πραγματικότητα ήταν αυτή η κακή δραματική κατάσταση που τους περιόριζε. Αφότου οι άνθρωποι είχαν ακούσει και πιστέψει τις μονόπλευρες ψευτιές του κακού, που ήταν και το μόνο που μπορούσαν να ακούσουν, είχαν σκέψεις και αμφιβολίες επειδή πίστεψαν τα ψέματα· αυτό, μαζί και με το ότι το κακό εκμεταλλευόταν τις λαθεμένες σκέψεις των ανθρώπων, έκανε τους ανθρώπους λιγότερο ικανούς να μας καταλάβουν σωστά, και ούτε μπορούσαν να ξεχωρίσουν την πραγματική κατάσταση – την καταδίωξη. Όμως, καθώς η συνολική πρόοδος της Επανόρθωσης του Φα επιταχύνεται, συνεχώς εφορμά προς ακόμα ευρύτερες διαστάσεις, με άλλα λόγια, εφορμά προς όλο και περισσότερο μικροκοσμικά επίπεδα· η πιο θεμελιώδης αιτία για την Επανόρθωση του Κοσμικού Φα είναι ότι τα τεράστια όντα στα πιο μικροκοσμικά επίπεδα στον Κόσμο έχουν γίνει διεστραμμένα. Φυσικά πολλά από αυτά δεν την εμπόδισαν σκόπιμα. Η ύπαρξη τους ήταν ένα πρόβλημα που έπρεπε να τεθεί, και η υπόστασή τους ήταν παλαιά στοιχεία, τεράστια Κοσμικά σώματα που χρειαζόταν να διορθωθούν, και τεράστια όντα που χρειαζόταν να σωθούν. Αυτά φροντίζονται από την Επανόρθωση του Φα, όπου, ή εξαλείφονται στην Επανόρθωση του Φα ή επανατοποθετούνται ή αφομοιώνονται εκεί που είναι. Έτσι, όλο αυτό απαιτεί μια διαδικασία και αυτή η διαδικασία παίρνει χρόνο. Μιλώντας για χρόνο, ξέρετε, έχουν περάσει δύο χρόνια από τις 20 Ιουλίου. Τότε αισθανόσασταν την κάθε μέρα σαν έναν χρόνο, και η κάθε στιγμή ακόμα έμοιαζε σαν ένας χρόνος. Η πίεση ήταν τρομαχτική. Όμως όλοι αντέξατε κάτω από αυτή την τρομαχτική πίεση και κάνατε σταθερά και συνεχώς διάφορες δουλειές για να εκθέσετε τη δίωξη του κακού. Παράλληλα, ως αποτέλεσμα της εξάλειψης όλο και περισσότερου κακού στην Επανόρθωση του Φα, οι σκέψεις των ανθρώπων του κόσμου έγιναν λιγότερο περιορισμένες. Έτσι μέσα σε αυτή την κατάσταση ανακαλύψατε ότι, όταν πάλι εξηγείτε την αλήθεια για τη δίωξη στους ανθρώπους δεν είναι το ίδιο αδιάφοροι όπως πριν και την αποδέχονται πρόθυμα, σαν να μην είχαν ξανακούσει για τη δίωξη των μαθητών του Ντάφα. Και όλο και περισσότεροι άνθρωποι θέλουν να γνωρίσουν την αλήθεια. Επειδή η Επανόρθωση του Φα προχωρά συνεχώς και σταθερά και επειδή οι μαθητές συνεχώς στέλνουν ορθές σκέψεις, τα κακά όντα έχουν γίνει πιο λίγα από ποτέ. Στην πραγματικότητα το κακό κάνει κακά πράγματα μόνο σε αυτήν τη μεταβατική διαδικασία προτού φτάσει η Επανόρθωση του Φα και προτού δημιουργηθούν όλα όσα είναι καινούργια. Όλο το κακό λαμβάνει χώρα και ενεργεί εδώ επάνω, και είναι σε αυτή την περίοδο που το κακό μπορεί να φέρει τα πράγματα σε αταξία. Δεν μπορεί να φέρει τον Φα σε αταξία και είναι αδύνατο για αυτό να φέρει τον καινούργιο Κόσμο σε αταξία. Εκδηλώνει – σε αυτή την περίοδο προτού διορθωθεί ο Φα – όλα τα χαρακτηριστικά των παλαιών όντων μετά τον εκφυλισμό τους, και φαίνεται τρομαχτικά σατανικό. Οι μαθητές του Ντάφα στον ανθρώπινο κόσμο νοιώθουν μεγάλη πίεση σε αυτό το περιβάλλον – πραγματικά νοιώθουν μεγάλη πίεση. Όμως ξέρετε, ο χρόνος είναι διαφορετικός στις διαφορετικές διαστάσεις, έτσι εάν το δείτε αυτό από ένα πολύ μεγάλο πεδίο χρόνου, θα ανακαλύψετε ότι αυτά τα δύο χρόνια δεν ήταν περισσότερο από μία στιγμή, είναι πολύ σύντομα. Όταν όμως είμαστε μέσα σε αυτό, βιώνοντας τη δίωξη, αισθανόμαστε όλοι ότι οι ημέρες βραδυπορούν σαν χρόνια. Όμως τώρα το έχετε ξεπεράσει, και εάν ρίξετε μια ματιά πίσω θα διαπιστώσετε ότι αυτά τα δύο χρόνια δεν ήταν παρά μόνο μια στιγμή στον Κόσμο. Και όμως αυτά τα δύο χρόνια έχουν σφυρηλατήσει τόσα πολλά αληθινά μεγαλειώδη Φωτισμένα Όντα· σε αυτά τα δύο χρόνια τόσοι πολλοί από τους μαθητές μας έχουν «ψηθεί» και έχουν ωριμάσει· και σε αυτά τα δύο χρόνια μπορέσατε να δείτε καθαρά και να παρατήσετε τόσες πολλές σκέψεις συνηθισμένων ανθρώπων που δεν μπορούσατε να αφήσετε πριν, μαζί με προσκολλήσεις που δεν μπορούσατε να αναγνωρίσετε. Υπό κανονικές συνθήκες αυτό θα ήταν δύσκολο να κατορθωθεί. Φυσικά, εγώ απορρίπτω όλες τις διευθετήσεις που έκαναν, δεν τις αναγνωρίζω. Όμως πραγματικά, εν μέσω αυτής της κακόβουλης δραματικής κατάστασης οι μαθητές του Ντάφα έχουν «ψηθεί» και έχουν γίνει όλο και περισσότερο εξαιρετικοί. Όταν βλέπουμε πίσω αυτά τα δύο χρόνια, δεν ήταν μόνο μια στιγμή; Περισσότερο από δύο χρόνια έχουν περάσει, όμως αυτή η περίοδος επέτρεψε στον Ντάφα μας και τους μαθητές μας του Ντάφα, να θεμελιώσουν όλα αυτά τα παντοτινά και τα πιο μεγαλειώδη, μαζί με την πιο μεγαλειώδη πανίσχυρη αρετή. 
Φυσικά, όντας ικανοί να κάνουμε καλά όλα αυτά τα πράγματα, αυτό είναι αχώριστο από τον καθένα μας, από την ίδια την καλλιέργεια και τη βελτίωση του κάθε μαθητή του Ντάφα. Και γι αυτό εσείς, όσο και αν έχετε καταδιωχτεί, σε δύσκολες καταστάσεις μπορέσατε ακόμα να επιμείνετε στην καλλιέργεια, να επιμείνετε στη μελέτη του Φα και να κρατήσετε τον νου [σας] καθαρό. Όταν ο νους ενός ασκούμενου απομακρύνεται από τον Φα το κακό βρίσκει δρόμο να μπει μέσα. Βλέποντάς το με ανθρώπινο μάτι, οι άνθρωποι και οτιδήποτε άλλο στον ανθρώπινο κόσμο είναι τριών διαστάσεων. Όμως στην πραγματικότητα, όλη η ύλη σε ολόκληρη τη διάσταση – είτε είναι λουλούδια, γρασίδι, δέντρα, άνθρωποι, ο αέρας, κλπ.— όλα αποτελούνται, από σωματίδια αυτού του μεγέθους (μόρια). Και σε αυτό το στρώμα σωματιδίων, όλα, περιλαμβάνοντας και το ανθρώπινο σώμα, είναι συνδεδεμένα. Όταν ο ίδιος ο άνθρωπος δεν έχει ορθές σκέψεις, όλα τα κακά πράγματα μέσα στον Κόσμο, ή στον Τριπλό Κόσμο, θα έρθουν να περιτριγυρίζουν συνεχώς στο ανθρώπινο σώμα, και ακόμα κι όταν παραμένουν εκεί αυτός δεν το καταλαβαίνει. Να πώς χειραγωγούνται οι άνθρωποι· με άλλα λόγια, χειραγωγούν τους ανθρώπους όταν αυτά τα σωματίδια μπορούν να συνδεθούν μεταξύ τους. Έτσι στα δύο χρόνια της δίωξης που έχετε βιώσει, μπορέσατε να επιμείνετε στην καλλιέργειά σας, γίνατε ολοένα και πιο ξεκάθαροι στον νου, και αναγνωρίσατε ακόμα πιο καθαρά την κακία αυτής της δίωξης. Έτσι με άλλα λόγια, η μελέτη του Φα είναι εξαιρετικά σημαντική για έναν μαθητή του Ντάφα, για έναν καλλιεργητή. Άσχετα από το πόσο δύσκολο είναι το περιβάλλον σας, ή το πόσο απασχολημένοι είστε, δεν μπορείτε να ξεχνάτε να μελετάτε τον Φα. Πρέπει να μελετάτε τον Φα, διότι είναι η απόλυτη, η πιο θεμελιώδης εγγύηση για τη βελτίωση σας. Δεν μπορώ να συναντώ κάθε μαθητή, ειδικά με την παρούσα κατάσταση στην Κίνα. Και κάτω από αυτές τις συνθήκες, όπου οι μαθητές μας δεν μπορούν να με συναντήσουν, δεν μπορούν να έρθουν να βρουν τον Δάσκαλο όποτε υπάρχει ένα ζήτημα, έτσι μπορούν μόνο να πάρουν τον Φα ως Δάσκαλο. Και για να σας δώσω τη δυνατότητα να καλλιεργηθείτε και να βελτιωθείτε, έχω εμποτίσει αυτόν τον Φα πέρα για πέρα με κάθε στοιχείο που μπορεί να καταστήσει ικανό έναν άνθρωπο να βελτιωθεί και να υψωθεί μέσω της καλλιέργειας. Όσο μελετάτε, οποιοδήποτε πρόβλημα μπορεί να λυθεί. Όσο καλλιεργείστε και όσο είστε ικανοί να καταλαβαίνετε τον Φα μέσα από τον Φα, δεν υπάρχει τίποτε που να μην μπορείτε να κατορθώσετε.
Φυσικά, όσον αφορά τη μελέτη του Φα, ήσασταν πραγματικά επίμονοι με αυτή. Όμως επειδή τώρα είστε πολύ απασχολημένοι με τη δουλειά σας της διευκρίνισης της αλήθειας – μερικοί από εσάς γράφετε άρθρα, μερικοί από εσάς κάνετε δουλειά σχετικά με τα μέσα ενημέρωσης, μερικοί από εσάς μοιράζετε φυλλάδια στους δρόμους, και υπάρχουν ακόμα άνθρωποι που κάνουν όλων των ειδών τις άλλες δουλειές που έχουν σχέση με τη διευκρίνιση της αλήθειας, σώζοντας τους ανθρώπους του κόσμου που έχουν δηλητηριαστεί από τα ψέματα – μερικές φορές δεν μπορείτε να ηρεμήσετε τον νου σας όταν μελετάτε τον Φα. Αυτό είναι πραγματικά ένα πάρα πολύ σοβαρό πρόβλημα.
Όλοι ξέρετε μέσα σε ποιά νοητική κατάσταση πρέπει να είναι ένας άνθρωπος για να αντιληφθεί τις αρχές του Φα. Το ξέρετε χωρίς να χρειάζεται να πω πολλά. Όταν τα μάτια σας διαβάζουν τον Φα και μολαταύτα ο νους σας δεν είναι στον Φα, για σκεφτείτε το, δεν διαβάζετε αδίκως; Για ποιόν διαβάζετε; Τότε στην πραγματικότητα δεν μελετάτε εσείς οι ίδιοι τον Φα. Δεν έχω πει να βεβαιωθείτε ότι πραγματικά εσείς οι ίδιοι λαμβάνετε Γκονγκ; Εάν το μυαλό σας δεν είναι στον Φα όταν μελετάτε τον Φα, τότε για ποιόν τον μελετάτε; Αυτό δεν είναι για να σας επικρίνω – σας λέω μόνο ότι αυτό είναι μια πραγματικά πολύ κρίσιμη κατάσταση. Έτσι λοιπόν, όσο απασχολημένοι και αν είστε, όταν μελετάτε τον Φα πρέπει να παραμερίζετε όλες τις άλλες σκέψεις – μην σκέπτεστε καθόλου άλλα πράγματα, μόνο μελετάτε τον Φα. Ίσως καθώς μελετάτε τον Φα, τα ζητήματα που σκέφτεστε να λυθούν, διότι πίσω από κάθε λέξη υπάρχουν Βούδες, Ντάος και Θεοί. Πώς θα μπορούσαν να μην ξέρουν ακριβώς αυτό που θέλετε να λύσετε και για ποιό πράγμα που πρέπει να γίνει ανησυχείτε, εκείνη τη στιγμή; Τότε πώς είναι δυνατόν να μην σας το πουν; Όμως υπάρχει ένα πράγμα: πρέπει να πετύχετε την κατάσταση να μελετάτε τον Φα χωρίς καμία σκοπιμότητα. Αυτό το έχετε καταλάβει εδώ και πολύ καιρό – δεν μπορείτε να διαβάζετε τον Φα με την προσκόλληση τού να λύσετε τα προβλήματα σας. Απλά διαβάστε ήρεμα και σίγουρα το αποτέλεσμα θα είναι θαυμάσιο. Έτσι, όταν μελετάτε τον Φα, μην το κάνετε μηχανικά. Πρέπει να ηρεμήσετε τον νου σας όταν τον διαβάζετε, και πραγματικά να τον μελετάτε. Μην αφήνετε τον νου σας να σας διαφεύγει. Όταν οι σκέψεις σας περιπλανιούνται, τότε θα μελετάτε άδικα. Εάν το δούμε από μια άλλη σκοπιά, όταν μελετάτε τον Φα και το μυαλό σας δεν είναι στον Φα, τότε δεν είναι μόνο το πρόβλημα ότι κάποιος το κάνει μηχανικά, άλλα επίσης αυτό το άτομο που μελετά τον Φα στην πραγματικότητα δεν δείχνει ιδιαίτερο σεβασμό για τον Φα. Πώς θα μπορούσε τότε ο Φα να αποκαλύψει τον εαυτό του; Έτσι από αυτή την άποψη, νομίζω πως πρέπει να έχετε ήρεμο τον νου σας όταν μελετάτε τον Φα, και θυμηθείτε να κρατάτε τον νου σας σταθερό κατά τη μελέτη του Φα, τον καιρό που είστε απασχολημένοι.
Επιτρέψτε μου να μιλήσω για ένα άλλο ζήτημα. Συγκεκριμένα, όπως ξέρετε, εξαλείφουμε το κακό σε καθορισμένες ώρες, δηλαδή, αποστέλλουμε ορθές σκέψεις. Στο παρελθόν δεν ονομαζόταν «αποστέλλουμε ορθές σκέψεις», ήταν «θεϊκές δυνάμεις» - χρήση θεϊκών δυνάμεων, τις θεϊκές δυνάμεις του Νόμου του Φο. Οι συνηθισμένοι άνθρωποι το αποκαλούσαν «εξαιρετικές ικανότητες». Έτσι, γιατί το ονομάζω «αποστέλλουμε ορθές σκέψεις»; Επειδή καλλιεργείτε τον Ντάφα θα πρέπει το καθετί να είναι το πιο μεγαλειώδες και το πιο αγνό. Κανένα από τα πράγματα που κάνουμε δεν είναι μόνο για την προσωπική σας καλλιέργεια. Πρέπει επίσης να υπολογίζουμε τον Φα, και πρέπει να σκεπτόμαστε τα καινούργια όντα του μέλλοντος, και, την ίδια στιγμή, πρέπει να σκεπτόμαστε τη μορφή των όντων στο μέλλον. Επειδή τοποθετείτε τα θεμέλια για αυτά, ο δρόμος που παίρνουμε πρέπει να είναι ορθός. Οτιδήποτε κάνετε σήμερα οι μελλοντικοί άνθρωποι θα το επισημαίνουν: «Έτσι το έκαναν οι μαθητές του Ντάφα εκείνο τον καιρό». Συνεπώς, μπορούμε να δούμε ότι πολλά πράγματα έχουν καίρια σημασία. Γι’ αυτόν τον λόγο πρέπει να είμαστε αγνοί όταν αποστέλλουμε ορθές σκέψεις. Προς το παρόν, είτε είναι στο μικροσκοπικό επίπεδο της ανθρώπινης κοινωνίας είτε σε διαφορετικές διαστάσεις, η Επανόρθωση του Φα γίνεται σε ολόκληρο τον Κόσμο, τίποτα δεν παραλείπεται – γίνεται επίσης και κάτω από την επιφάνεια της ανθρώπινης κοινωνίας.
Στην ανθρώπινη κοινωνία τώρα υπάρχουν πάρα πολλά άσχημα φαινόμενα, κακοί άνθρωποι και άσχημη συμπεριφορά, που παρεκκλίνουν εντελώς από το τι είναι ανθρώπινο, μέχρι του σημείου όπου κάποιοι άνθρωποι δεν έχουν μόνο διαστρεβλωμένες νοοτροπίες, άλλα και τεράστια δαιμονική φύση. Έτσι τι πρέπει να κάνουμε για αυτήν εδώ την κατάσταση; Σας λέω: τίποτα. Γιατί όχι; Το μεγαλείο των μαθητών του Ντάφα είναι συνδεδεμένο με την Επανόρθωση του Κοσμικού Φα, και το μεγαλύτερο καθήκον σας είναι να προστατεύσετε τον Φα. Αφήστε αυτούς που δεν βλάπτουν τον Ντάφα να είναι όπως είναι. Εάν κάποιος κάνει ζημιά στον Ντάφα πρέπει να διευκρινίσετε την αλήθεια σε αυτόν, να εμποδίσετε το κακό, να εξουδετερώσετε το κακό, και να σώσετε ανθρώπους. Έτσι με άλλα λόγια, ακριβώς τώρα δεν κάνουμε τίποτα για τα πολλά άσχημα φαινόμενα στη σημερινή ανθρώπινη κοινωνία, διότι αυτά είναι πράγματα που θα τακτοποιηθούν όταν ο Φα θα ορθώνει τον ανθρώπινο κόσμο. Και τα πράγματα που θα γίνουν όταν ο Φα θα ορθώνει τον ανθρώπινο κόσμο δεν έχουν να κάνουν τίποτα με τους μαθητές του Ντάφα, διότι εσείς θα έχετε φτάσει στην Ολοκλήρωση. Το μεγαλείο των μαθητών του Ντάφα είναι συνδεδεμένο με την Επανόρθωση του Φα και αυτό είναι διαφορετικό από τη μορφή της προσωπικής καλλιέργειας που η ανθρωπότητα είχε στο παρελθόν – κι αυτό ασφαλώς δεν είναι το ίδιο πράγμα. Έτσι με άλλα λόγια, το ότι αποστέλλουμε ορθές σκέψεις είναι για να εξαλείψουμε το κακό που διώκει και παρεμποδίζει τον Ντάφα και διώκει τους μαθητές του Ντάφα, και είναι για να εξαλείψουμε όλους τους παράγοντες που διώκουν τον Φα. Έτσι, η συνεχής αποστολή ορθών σκέψεων από τους μαθητές μας του Ντάφα, έχει επιφέρει πραγματικά τεράστια αποτελέσματα. Κατά την τωρινή περίοδο όταν το τεράστιο, συμπαγές και ακαταμάχητο ρεύμα της Επανόρθωσης του Φα του ανθρώπινου κόσμου δεν έχει ακόμη φτάσει εδώ στον ανθρώπινο κόσμο, δηλαδή, κατά τη διάρκεια αυτής της περιόδου προτού η Επανόρθωση του Φα φτάσει εδώ, οι μαθητές του Ντάφα έχουν πραγματικά εξαλείψει πάρα, πάρα πολλά άσχημα πράγματα αποστέλλοντας ορθές σκέψεις. Και όλα αυτά τα άσχημα πράγματα ήταν αυτά που έβλαπταν τον Φα και δίωκαν τους μαθητές του Ντάφα. Η ποσότητα που έχει εξαλειφθεί είναι τεράστια. Ίσως θυμάστε ότι ήταν διαφορετικά τότε που οι μαθητές μας πρωτο-έστελναν ορθές σκέψεις. Εκείνο τον καιρό, όποτε κρατούσατε το χέρι σας κάθετα μπροστά στο στήθος, το κακό ευθυγραμμιζόταν σε σχηματισμό σαν να ήταν έτοιμο για μάχη, και ερχόταν σε πολυπληθείς ορδές. Αργότερα, κι αφού οι μαθητές μας απέστελλαν συνεχώς ορθές σκέψεις που εξάλειφαν εκείνα τα κακά όντα που έβλαπταν τον Ντάφα και εκείνα τα κακά όντα που παραπλανούσαν τους ανθρώπους, ένα μεγάλο μέρος από αυτά εξάλειφθηκαν και παρέμειναν πολύ λίγα. Κι όταν το κάνετε αυτό δεν είναι ασπλαχνία. Πώς θα μπορούσαμε [να επιτρέψουμε] τον Κοσμικό Φα και τους μαθητές του Ντάφα να διώκονται από αυτά τα κακά όντα; Γι’ αυτό δίδαξα τον Φα τον «Πέραν της Ανεκτικότητας». Τώρα όταν στέλνετε ορθές σκέψεις, όποτε κρατάτε το χέρι σας κάθετα μπροστά στο στήθος, τα κακά όντα φεύγουν αμέσως. Το Γκονγκ που στέλνετε φτάνει στο σημείο να ψάχνει για εκείνα τα κακά όντα, ψάχνει για αυτά παντού πάνω και κάτω, και τα εξαλείφει οπουδήποτε κι αν βρίσκονται. Τώρα το κακό δεν τολμά να εμφανιστεί, και δεν μπορεί άλλο πλέον να οργανώσει κακά όντα να στήσουν μεγάλες επιθέσεις εναντίον των μαθητών του Ντάφα. Είναι οι μαθητές του Ντάφα που έχουν την υπεροχή τώρα· όταν αποστέλλουν ορθές σκέψεις τα εξαλείφουν παντού, μέχρι να εξαλειφθούν όλα.
Επιτρέψτε μου να σας πω ότι όλα αυτά που παραμένουν και που μπορούν να διώκουν τον Ντάφα και τους μαθητές του Ντάφα οφείλονται στους ίδιους τους μαθητές. Για τους μαθητές που δεν έχουν πάρει την αποστολή ορθών σκέψεων στα σοβαρά: το κακό στις διαστάσεις που εσείς είναι να πάρετε στους ώμους σας και να είστε υπεύθυνοι για αυτό δεν έχει εξαλειφθεί. Αυτή είναι η αιτία. Έτσι, πρέπει να πάρετε σοβαρά την αποστολή ορθών σκέψεων. Ανεξάρτητα από το εάν πιστεύετε ότι έχετε την ικανότητα ή όχι πρέπει να το κάνετε. Αυτά που εξαλείφετε από τον δικό σας νου είναι αυτά που έχουν επίδραση μέσα στα όρια του δικού σας σώματος· την ίδια στιγμή, χρειάζεται να εξαλείφετε [και] τα εξωτερικά, τα οποία συνδέονται άμεσα με τις διαστάσεις στις οποίες είστε μέσα. Εάν δεν τα εξαλείφετε, όχι μόνο σας καταδιώκουν και σας εμποδίζουν, άλλα καταδιώκουν επίσης και τους άλλους μαθητές, τους άλλους μαθητές του Ντάφα. Όπως ξέρετε η δίωξη που υπομένουν οι μαθητές του Ντάφα στην Κίνα είναι πολύ σοβαρή, έτσι κάθε μαθητής πρέπει γνήσια και ξεκάθαρα να αντιληφθεί ποια είναι η ευθύνη του, και όταν αποστέλλει ορθές σκέψεις πρέπει να είναι ικανός πραγματικά να ηρεμεί τον νου του και πραγματικά να επιφέρει το αποτέλεσμα που έχουν οι ορθές σκέψεις. Έτσι, αυτό είναι κάτι εξαιρετικά κρίσιμο και εξαιρετικά σημαντικό. Επομένως εάν κάθε μαθητής μπορεί να το κάνει αυτό, μπορώ να σας πω, ότι με πέντε λεπτά αποστολής ορθών σκέψεων από όλους μαζί, το κακό δεν πρόκειται να υπάρξει ποτέ πλέον ξανά στον Τριπλό Κόσμο – τόσο σημαντικό είναι. Όμως έχει περάσει πολύς καιρός από τότε που αρχίσατε να αποστέλλετε ορθές σκέψεις. Τα κακά όντα που έχουν εξαλειφθεί είναι πραγματικά πολλά. Από μια άλλη σκοπιά, το πόσο καλά τα πάει ο κάθε ένας στη διαδικασία της καλλιέργειάς του, η βελτίωση του και η κατανόηση του, και το πόσο καλά τα πάει στην Επανόρθωση του Φα, έχει άμεση σχέση με την ίδια του την καλλιέργεια· συνδέεται επίσης άμεσα με το επίπεδο που έχει φτάσει, έτσι ο Δάσκαλος δεν μπορεί να απαιτήσει πολλά από εσάς. Σας εξηγώ μόνο τη σημασία του. Το μέχρι πού θέλει κάποιος να καλλιεργηθεί και μέχρι σε ποιο επίπεδο θέλει να φτάσει είναι δική του υπόθεση. Ο Δάσκαλος μπορεί μόνο να σας εξηγήσει τη σπουδαιότητα τού να αποστέλλετε ορθές σκέψεις. 
Υπάρχει άλλο ένα ζήτημα. Από τις 20 Ιουλίου, 1999, όταν άρχισαν να μας καταδιώκουν, έχουμε καταφέρει να βοηθήσουμε τους ανθρώπους σε όλο τον κόσμο να καταλάβουν ξεκάθαρα τι είναι το Φάλουν Γκονγκ. Όλοι ξέρουν ότι είμαστε καλοί. Είτε είναι οι κυβερνήσεις στα διάφορα κράτη, είτε οι λαοί τους, συμπεριλαμβανομένων των κρατών που έχουν καλές σχέσεις με την κινεζική κυβέρνηση, όλοι ξέρουν πολύ καλά ποιοι είμαστε και ποιο είναι το κακό που καταδιώκει τον Ντάφα. Με άλλα λόγια η ικανότητα μας να το κάνουμε αυτό είναι αχώριστη από την κοινή προσπάθεια του καθενός απ’ τους μαθητές μας. Δηλαδή, ενώ έχετε διευκρινίσει την αλήθεια μπορέσατε γνήσια να είσαστε υπεύθυνοι έναντι του Ντάφα και μπορέσατε να χαλυβδώσετε τις ορθές σκέψεις σας ενώπιον του κακού. Ο κάθε μαθητής του Ντάφα έχει μια δουλειά και μια οικογένεια· με δεδομένο ότι ο χρόνος σας είναι από κάθε πλευρά λιγοστός, είναι αξιοσημείωτο ότι δώσατε προτεραιότητα στον Ντάφα ευθύς εξαρχής στις πράξεις σας. Η κατάσταση είναι διαφορετική τώρα, χάρη στις κοινές προσπάθειες των μαθητών μας. Το κακό είναι απομονωμένο· μέχρι και μέσα στην Κίνα έχει σταδιακά εξελιχθεί μια τάση: οι άνθρωποι αρχίζουν και ξυπνούν. Όπως ξέρετε η καταδίωξη στην Κίνα, από την αρχή, μετά την περίοδο 20 Ιουλίου 1999, ήταν τρομερά σφοδρή, και κανένας δεν τολμούσε να πει έναν καλό λόγο για εμάς. Όμως τώρα οι μαθητές του Φάλουν Γκονγκ τολμούν να συναντήσουν τα άτομα που είναι άμεσα υπεύθυνα για την καταδίωξη και τολμούν να πάνε κατευθείαν να συναντήσουν ανθρώπους από διαφορετικές τάξεις. «Με καταδιώκεις, γι’ αυτό έρχομαι να σου εξηγήσω την αλήθεια». Οι μαθητές του Ντάφα μέχρι που έχουν σημαντικά ορθώσει τον Φα σε μεγάλες περιοχές, σε πολλά μέρη. Δηλαδή, ολόκληρη η κατάσταση αρχίζει και αλλάζει και οι άνθρωποι μαθαίνουν την αλήθεια για αυτήν τη μοχθηρή καταδίωξη. Έτσι με άλλα λόγια η διευκρίνιση της αλήθειας είναι εξαιρετικά σημαντική, και κάθε μαθητής πρέπει να το πάρει αυτό πολύ σοβαρά. Επιτρέψτε μου να σας πω αυτό: μετά την καλλιέργειά σας, αυτήν τη στιγμή, το πιο σημαντικό είναι η διευκρίνιση της αλήθειας, διότι αυτό σώζει κατευθείαν τα όντα, σώζει κατευθείαν τους ανθρώπους του μέλλοντος, και δείχνει επίσης το μεγαλείο του Ντάφα και των μαθητών του Ντάφα – σε ένα τόσο δύσκολο περιβάλλον εσείς ακόμη καταφέρνετε να σώζετε όντα.
Είναι δύσκολο να σώσει κάποιος τους σημερινούς ανθρώπους. Πότε πότε σας μιλώ παίρνοντας την αστεία πλευρά: όταν τους λέτε ότι ο Ντάφα είναι καλός, και αφού τους έχετε μιλήσει για λίγο λένε: «Ναι, ο Ντάφα είναι καλός, το ξέρω. Όμως το κομμουνιστικό κόμμα μου δίνει χρήματα, έτσι δεν είμαι ούτε εναντίον αυτών» αυτό που εννοούν είναι: «Αν και είσαστε καλοί δεν είμαι ενάντια στο κομμουνιστικό κόμμα». Αυτό οφείλεται στην προπαγάνδα του κακού και την καταδίωξή του ενάντια στον Ντάφα, και είναι ένας τρόπος που συχνά χρησιμοποιούν για να ξεγελάσουν τους ανθρώπους του κόσμου. Εμείς ποτέ δεν είπαμε ότι είμαστε εναντίον του κομμουνιστικού κόμματος. Είναι ο αρχιπαλιάνθρωπος του κακού στον ανθρώπινο κόσμο που διαδίδει ανοησίες ότι «το κόμμα του πρέπει να νικήσει το Φάλουν Γκονγκ» – Παραπλανά τους ανθρώπους. Εμείς δεν ανακατευόμαστε καθόλου στην πολιτική. Έτσι με άλλα λόγια, όταν διευκρινίζουμε την αλήθεια για να τους σώσουμε, χρειάζεται να προσαρμοστούμε με τον νου των σύγχρονων ανθρώπων. Αυτό οφείλεται στο ότι η έκταση που οι σημερινοί άνθρωποι πιστεύουν στον Θεό είναι πολύ περιορισμένη, ενώ το χαμηλότερο επίπεδο ηθικής που είναι αποδεκτό για αυτούς είναι επίσης πολύ χαμηλό, αφού μέχρι κι όταν ξέρουν πολύ καλά ότι κάτι είναι κακό, μολαταύτα το κάνουν. Φυσικά εμείς, ανεξάρτητα απ’ αυτό, θα σώσουμε όσο το δυνατόν περισσότερους, και θα κάνουμε το καλύτερο για να διευκρινίσουμε την αλήθεια. Η αιτία είναι ότι στο μέλλον πρέπει ακόμη να υπάρχει Φα σε αυτό το ανθρώπινο επίπεδο, και πρέπει ακόμη να υπάρχουν όντα σε αυτό το επίπεδο – δεν μπορεί απλά να τελειώσει εδώ τώρα. Εκτός αυτού, επειδή ο Φα έχει διαδοθεί πλατιά ανά τον κόσμο, η μελλοντική ανθρωπότητα θα πρέπει να είναι πολύ ευλογημένη. Οι αμαρτίες που έχουν κάνει αυτοί οι δηλητηριασμένοι άνθρωποι στην Κίνα έναντι του Ντάφα, είναι συνέπεια της καταδίωξης από τις κακές δυνάμεις, και αυτό έχει κάνει τις αμαρτίες των ανθρώπων –ειδικά των Κινέζων– τεράστιες· τους έχει κάνει να εναντιωθούν άμεσα στον Φα του Κόσμου, ο οποίος δημιούργησε όλη τη ζωή. Έτσι αυτό με το οποίο αυτοί οι άνθρωποι έρχονται αντιμέτωποι είναι η εξάλειψη – είναι στον πιο μεγάλο κίνδυνο. Έτσι τώρα, εφόσον οι άσχημες σκέψεις στο κεφάλι τους απέναντι στον Ντάφα εξαλείφονται, είναι καλά. Εάν δεν είστε εναντίον του Κομμουνιστικού Κόμματος Κίνας, είναι εντάξει, εάν δεν είστε ενάντια ούτε στο ένα ούτε στο άλλο, είναι εντάξει, όμως σας λέω αυτό: Μην είστε εναντίον του Ντάφα. Γιατί; Σας εξηγώ την πραγματική κατάσταση… Αυτός είναι ο λόγος που κάποιοι άνθρωποι, που δεν είναι εναντίον του Ντάφα αλλά και δεν είναι καλοί άνθρωποι, είναι πολύ πιθανόν να μην εξαλειφθούν αμέσως· τουλάχιστον, στην τελική εξάλειψη της δίωξης του Ντάφα. Και εάν δεν εξαλειφθούν, τότε μπορεί να υπάρχει ελπίδα για αυτούς. Αυτό θα εξαρτηθεί από αυτούς αργότερα. Θα εξαρτηθεί από το πώς θα συμπεριφερθούν όταν ο Φα θα ορθώνει τον ανθρώπινο κόσμο. Μέσα από το ολοκληρωτικό δόσιμο των μαθητών του Ντάφα για τη διευκρίνηση της αλήθειας, πολλοί άνθρωποι τα έχουν πραγματικά καταλάβει όλα αυτά και έχουν πάρα πολλές ορθές σκέψεις. Θεωρώ επομένως, ότι για αυτούς τους ανθρώπους αυτό δεν είναι απλά ένα συνηθισμένο ζήτημα τού να καταλάβουν τι είναι ο Ντάφα – ίσως επίσης φτάσουν να πουν και μερικά δίκαια πράγματα για τον Ντάφα, και τότε θα έχουν πραγματικά θέσει ένα έξοχο θεμέλιο για την ύπαρξη τους στο μέλλον. 
Στο παρελθόν, οι άνθρωποι μιλούσαν για τη «σωτηρία όλων των όντων». Ξέρετε, είτε ήταν στην εποχή του Σακιαμούνι, είτε στην εποχή του Χριστού, είτε ακόμα και στην περίπτωση του Λάο Τζι και μερικών άλλων Θεών που ήρθαν για να σώσουν ανθρώπους, η «σωτηρία όλων των όντων» για την οποία μιλούσαν, ήταν πολύ διαφορετική από αυτήν που κάνετε εσείς. Εκείνες τις εποχές το ανώτερο πλάσμα στον κόσμο ήταν ο άνθρωπος – ο κοινός, συνηθισμένος άνθρωπος αυτού εδώ του κόσμου. Οι πραγματικοί άνθρωποι είναι προϊόντα του Τριπλού Κόσμου και δημιουργούνται από την ύλη στον Τριπλό Κόσμο. Αυτά τα όντα είναι πολύ διαφορετικά από τους Θεούς, και είναι δύσκολο για αυτά να καταλάβουν τα ανώτερα όντα. Έτσι φτάνουν ακόμα να φοβούνται τους Θεούς, και είναι πραγματικά δύσκολο κάποιος να τους σώσει. Γι’ αυτό ο Σακιαμούνι δίδαξε τον Φα του Άρχατ και γι’ αυτό μπορούσε να σώσει ανθρώπους μόνο μέχρι τη Θέση Επίτευξης του Άρχατ. Είναι αλήθεια ότι οι άνθρωποι δεν μπορούν να καλλιεργηθούν πολύ υψηλά. Αλλά σήμερα, τι είναι [αυτά] τα αισθανόμενα όντα με τα οποία οι μαθητές του Ντάφα συναντιούνται; Γι’ αυτό έχω πει ότι οι μαθητές του Ντάφα είναι μεγαλειώδεις· ήσαστε τόσο τυχεροί να συναντήσετε αυτήν τη μεγαλειώδη εποχή και αυτό που παραχωρείται σε εσάς είναι επίσης μεγαλειώδες. Και ο λόγος είναι ότι, τώρα, το ενενήντα τοις εκατό των ανθρώπων είναι όντα που έχουν έλθει από υψηλά επίπεδα. Με άλλα λόγια, αυτό που είναι εσωτερικά αυτού του ανθρώπινου δέρματος δεν είναι πλέον ο άνθρωπος του παρελθόντος – αυτό το ανθρώπινο δέρμα έχει αποκτηθεί και έχει καταληφθεί από όντα που προέρχονται από πολύ υψηλά επίπεδα. Και αυτό δεν περιορίζεται μόνο στους ανθρώπους. Αυτή η Επανόρθωση του Φα σχεδιάστηκε τόσο παλιά, όσο και η εποχή της προηγούμενης Γης, και της είχε δοθεί μια δοκιμαστική περίοδος κάποια φορά πριν. Έτσι με άλλα λόγια, αυτό εδώ έχει σχεδιαστεί συστηματικά από μια πολύ, πολύ μακρινή εποχή. Τότε λοιπόν σκεφτείτε το: θα μπορούσε η ανθρώπινη κοινωνία, και οτιδήποτε που μπορούμε να δούμε, να υπάρχει τυχαία; Ακόμα και η κάθε κίνηση των μαθητών του Ντάφα, η κάθε πράξη, η κάθε λέξη, μέχρι και τα ερωτήματα που σκέπτεστε, τίποτα από αυτά δεν είναι τόσο απλά. Στο μέλλον θα δείτε ότι όλα ήταν πολύ προσεκτικά κανονισμένα. Όμως δεν ήμουν εγώ που το κανόνισα αυτό εδώ, ήταν οι παλαιές δυνάμεις που το έκαναν. Στην πραγματικότητα δεν θα τολμούσαν, και δεν θα ήθελαν, να το καταστρέψουν όλο αυτό. Η αιτία είναι ότι εάν τα κατέστρεφαν όλα αυτά, τότε και αυτοί οι ίδιοι θα τελείωναν – εάν αυτή εδώ η Επανόρθωση του Φα πραγματικά καταστρεφόταν, τότε θα ήταν όλα απολύτως τελειωμένα. Απλά θέλουν να το κάνουν με τον δικό τους τρόπο, όμως αυτό δεν είναι αποδεκτό, επειδή δεν τηρεί το κριτήριο. Πώς θα ήταν δυνατόν, όντα που είναι να εξαλειφθούν να μπορούν να ελέγχουν το μέλλον; Πώς θα μπορούσαν αυτοί να αποφασίσουν πώς θα είναι το μέλλον; Προσπαθούν μόνο να φέρουν τα πράγματα σε αταξία αυτήν την περίοδο, πριν φτάσει η Επανόρθωση του Φα – αυτό είναι όλο. Θεωρούν τους εαυτούς τους Θεούς κι έτσι δεν καταδιώκουν τους ανθρώπους άμεσα, άλλα χειραγωγούν αυτά τα χαμηλού επιπέδου πνεύματα στο να καταδιώκουν τους ανθρώπους. Αυτή είναι η σχέση.
 Αυτό που εννοούσα, όταν είπα πριν ότι οι μαθητές του Ντάφα είναι μεγαλειώδεις, ήταν ότι, εάν οι άνθρωποι έχουν έρθει από πολύ υψηλά επίπεδα, σκεφτείτε το, είναι αυτό που κάνετε μια συνηθισμένη σωτηρία; Όχι, δεν είναι. Βασιλείς και Άρχοντες από πολλά Σύμπαντα, μέχρι και όντα που είναι τεράστια, ή από ακόμη πιο υψηλά επίπεδα, έχουν έρθει και έχουν ενσαρκωθεί ως άνθρωποι. Αλλά, με το που ενσαρκώθηκαν ως άνθρωποι εδώ, δεν ξέρουν τίποτα πλέον και είναι το ίδιο σαν τους ανθρώπους. Φυσικά, αυτό που κυρίως χαρακτηρίζει τα σημερινά όντα, είναι ότι είναι πιο ανθεκτικά από τους ανθρώπους του παρελθόντος. Εκείνοι οι άνθρωποι πέθαιναν εύκολα όταν τραυματίζονταν, όμως οι σημερινοί άνθρωποι είναι σκληροί· με άλλα λόγια η υπόστασή τους είναι διαφορετική τώρα. Όμως, παρόλα αυτά, με το που μπαίνουν σε αυτόν τον λαβύρινθο, δεν ξέρουν τίποτα. Εν μέσω αυτής της βίαιης επίθεσης της μοχθηρής προπαγάνδας, έχουν διωχθεί και αυτοί το ίδιο, και μερικοί από αυτούς έχουν ακόμα γίνει ο πυρήνας, καταδιώκοντας τον Ντάφα και τους μαθητές του Ντάφα. Όμως, ανεξάρτητα από το ποιοι είναι, και ανεξάρτητα από το τι είναι, οποιαδήποτε αμαρτία έχουν πράξει, είναι παρόλα αυτά η ίδια αμαρτία. Εφόσον έχετε καταδιώξει τον Ντάφα, το από πού ήρθατε δεν σημαίνει τίποτα. Όμως από την άλλη μεριά, το έλεος των μαθητών του Ντάφα μπορεί να δώσει σε αυτά τα όντα τη μεγαλύτερη ευκαιρία να σωθούν. Τότε, σώζετε μόνο έναν συνηθισμένο άνθρωπο; Εάν αυτός που σώσατε είναι ένας Άρχοντας ή ένας Βασιλιάς, σκεφτείτε πόσο πολλή πανίσχυρη αρετή είναι αυτό. Και εάν πραγματικά έχετε σώσει πολλούς ανθρώπους, σκεφτείτε πόσο πολλή πανίσχυρη αρετή είναι αυτό. Υποθέστε ότι ένας συνηθισμένος, καθημερινός άνθρωπος, που δεν είναι μαθητής του Ντάφα λέει σε κάποιον άλλο συνηθισμένο άνθρωπο, «μην καταδιώκεις το Φάλουν Γκονγκ», και του εξηγεί με ποιο τρόπο το Φάλουν Γκονγκ είναι καλό, και ο άλλος άνθρωπος από τότε, πραγματικά σταματά να καταδιώκει το Φάλουν Γκονγκ· αφού ξεπληρώσει αυτά που έκανε είναι απόλυτα πιθανόν να μπει κι αυτός στο μέλλον, και είναι δυνατόν να αποκτήσει τον Φα καθώς ο Φα θα ορθώνει τον ανθρώπινο κόσμο· και επειδή η ύπαρξή του προήλθε από ένα υψηλό μέρος μπορεί να καλλιεργηθεί γρήγορα, και έτσι, επειδή η Ολοκλήρωσή του θα συνδέεται άμεσα με το άτομο που του εξήγησε την αλήθεια εκείνο τον καιρό, τότε ακόμη και εκείνος ο συνηθισμένος, ο καθημερινός άνθρωπος, πιστεύω, θα φτάσει στην Ολοκλήρωση. Καταλάβετε την έννοια, σωστά; Τότε, αυτό δεν ισχύει ακόμη περισσότερο για τους μαθητές μας του Ντάφα που σώζουν ανθρώπους σε μεγάλη κλίμακα κατά αυτόν τον τρόπο καθώς διευκρινίζουν την αλήθεια; Έτσι λοιπόν, αυτό είναι κάτι μεγαλειώδες. Κανένας δεν ξέρει ποιος υπάρχει πίσω από αυτό το – συνηθισμένου ανθρώπου – ανθρώπινο δέρμα. Έτσι πρέπει να πάρετε αυτά τα πράγματα πολύ σοβαρά, και πρέπει να κάνετε αυτά τα πράγματα καλά. Η διευκρίνιση της αλήθειας είναι αυτό που χρειάζεται να κάνουμε αυτόν τον καιρό. Κάντε το σε μεγάλη κλίμακα, κάντε το με όλη τη σοφία που μπορείτε, και εφόσον κάτι μπορεί να σώσει τους ανθρώπους, κάντε το χωρίς δισταγμό. Δεν έχει καμία σημασία, εφόσον αυτό που κάνετε ξεμπροστιάζει το κακό, εάν χρησιμοποιείτε όλων των ειδών τους τρόπους, είτε άμεσους, είτε έμμεσους ή από διαφορετικές γωνίες. Όσο μπορείτε να καταφέρνετε οι άνθρωποι να ομολογούν αυτήν τη δίωξη, τότε τους σώζετε και είστε εξαιρετικοί.
Πιστεύω ότι αυτά τα τρία πράγματα είναι όλα που θα πω. Ένα είναι η μελέτη σας του Φα, ένα είναι η αποστολή ορθών σκέψεων, και το τρίτο είναι το πώς η διευκρίνιση της αλήθειας είναι εξαιρετικά σημαντική. Στην πραγματικότητα, τα έχετε ήδη καταφέρει και έχετε κάνει όλα αυτά τα μεγαλειώδη πράγματα, και έχετε ήδη θεμελιώσει αυτό το είδος πανίσχυρης αρετής. Όμως πρέπει να κάνετε τα πράγματα ακόμα καλυτέρα, και να συνεχίσετε ώσπου το κακό να εξολοθρευτεί τελείως. Όταν έχετε κατορθώσει όλοι οι άνθρωποι του κόσμου, και όλοι οι άνθρωποι στην Κίνα, να δουν για ποιο λόγο συμβαίνει αυτή η κακόβουλη δραματική κατάσταση, τότε, είναι δυνατόν το κακό να έχει ακόμα την οποιαδήποτε επίδραση; Θα καταρρεύσει. Δεν μας ενδιαφέρει η πολιτική εξουσία, και δεν θέλουμε να ανατρέψουμε το κομμουνιστικό κόμμα σας. Είναι ο αρχιπαλιάνθρωπος του κακού στον ανθρώπινο κόσμο που βύθισε το ίδιο το κομμουνιστικό κόμμα καθώς χρησιμοποίησε το κομμουνιστικό κόμμα σε αυτήν την καταδίωξη. Κοιτώντας πίσω, αυτή δεν είναι η αλήθεια; Δεν ήμασταν εμείς που του επιτεθήκαμε, μόνο του βυθίστηκε. Χρησιμοποιεί το κομμουνιστικό κόμμα, χρησιμοποιεί τη χώρα, και χρησιμοποιεί την κυβέρνηση για να καταδιώκει το Φάλουν Γκονγκ. Οι Θεοί δεν το επιτρέπουν αυτό. Είπες ότι «το κομμουνιστικό κόμμα πρέπει να νικήσει το Φάλουν Γκονγκ». Μα πώς θα μπορούσαν οι Θεοί να το επιτρέψουν; Πώς θα μπορούσε το κομμουνιστικό κόμμα να νικήσει τον Νόμο του Κόσμου; Εφόσον παλεύετε με Αυτόν, θα καταρρεύσετε. Έτσι είναι τα πράγματα, δεν είναι; Είναι μόνο ότι τώρα οι παλαιές κακές δυνάμεις πιστεύουν ότι οι μαθητές του Ντάφα δεν έχουν ακόμη «ψηθεί» εντελώς και ωριμάσει, και χρειάζεται να «ψηθούν» ακόμη περισσότερο, κι έτσι πιστεύουν ότι ακόμη χρειάζεται να συνεχίσουν αυτό το κακό. Φυσικά, οι παλαιές αχρείες δυνάμεις θέλουν να το κάνουν αυτό, αλλά εγώ δεν αναγνωρίζω καθόλου αυτά τα πράγματα. Είναι μόνο πριν φτάσει η Επανόρθωσή μου του Φα, που μπορούν να κάνουν ότι κάνουν. Εάν [τα πράγματα] ήταν διαφορετικά, και καθώς ο Φα όρθωνε τον ανθρώπινο κόσμο ήταν ειρηνικά, δεν θα υπήρχε αυτό το αχρείο δράμα, όλοι οι άνθρωποι θα μελετούσαν τον Φα, το ήθος της ανθρωπότητας θα υψωνόταν, και όταν θα ερχόταν η δύναμη της Επανόρθωσης του Φα θα ήταν ακόμη ειρηνικά.
 Αυτά όλα θα σας πω. Πρέπει να έχετε πολλές ερωτήσεις. Πιστεύω πως μελετώντας τον Φα θα μπορέσετε να τις λύσετε όλες. Πολλές ειδικές ερωτήσεις και προβλήματα μπορούν να λυθούν όσο μελετάτε τον Φα. Επίσης, χρειάζεται να δώσετε προσοχή σε ένα ζήτημα: εσείς είστε μαθητές του Ντάφα, κι έτσι θα πρέπει πάντα να κοιτάτε μέσα σας όποτε συναντάτε προβλήματα – είναι εγγυημένο ότι πολλά από τα προβλήματα είναι δικά σας προβλήματα, είτε θέλετε να δείτε τον εαυτό σας είτε όχι, ή, είτε σκέφτεστε για αυτά είτε όχι. Στο μέλλον, όταν δείτε την αλήθεια, θα καταλάβετε ότι όλα είχαν μια αιτία. Οι μαθητές του Ντάφα έχουν συχνά διαφωνίες μεταξύ τους για πράγματα που έχουν σχέση με τη διάδοση του Φα (Χονγκ-Φα) και την Επανόρθωση του Φα. Θεωρώ ότι αυτό είναι φυσιολογικό. Όμως, εάν διαφωνείτε ατέρμονα, αρνούμενοι να κάνετε πίσω, τότε υπάρχει πρόβλημα. Γιατί αυτό; Είναι εγγυημένο ότι δεν έχετε εξετάσει τον εαυτό σας. Το να διαφωνείτε είναι φυσιολογικό, όμως το να διαφωνείτε αδιάκοπα και να αρνείστε να υποχωρήσετε και με αυτό να επηρεάζετε τη δουλειά στο Ντάφα, αυτό δεν είναι φυσιολογικό. Εάν δεν το πιστεύετε, σκεφτείτε το και ρίξτε μια ματιά. Κάθε ένας από τους υπεύθυνούς μας χρειάζεται να δώσει ιδιαίτερη έμφαση στη μελέτη του Φα. Ανεξάρτητα πόσο μεγάλα ή πόσο εξαιρετικά είναι τα καθήκοντα που έχει επωμιστεί ένας υπεύθυνος, δεν μπορεί να ξεχνάει να καλλιεργεί τον εαυτό του. Όσο πολλή δουλειά και να κάνετε, πρέπει να είστε ένας μαθητής του Ντάφα που κάνει δουλειά για το Ντάφα και όχι ένας συνηθισμένος άνθρωπος που κάνει τη δουλειά του Ντάφα. Έτσι, πρέπει να μελετάτε τον Φα. Ένας υπεύθυνος, στην πραγματικότητα, είναι κι αυτός ένας συνηθισμένος μαθητής. Κάθε άτομο, οτιδήποτε κι αν κάνει, πρέπει να θεωρεί τον εαυτό του ως έναν από τους μαθητές – πρέπει να βλέπετε τον εαυτό σας ως έναν από τους μαθητές. Ο Ντάφα έχει μόνο έναν Δάσκαλο, εμένα, και ο Ίδιος ο Ντάφα δεν έχει κανέναν «υπεύθυνο». Είσαστε μόνο υπεύθυνοι εν μέσω αυτής της μορφής της Επανόρθωσης του Φα και στη μορφή ενάντια στην καταδίωξη. Ο Ντάφα δεν έχει επιστάτες. Ο κάθε ένας είναι ένας μαθητής που καλλιεργείται. Προσέξτε να κρατάτε αυτά τα πράγματα στο νου.
Αυτά είναι όλα που θα πω. Έχω πάρει ένα μέρος από τον χρόνο σας. 
Λι Χονγκτζί

29 Δεκεμβρίου, 2001
